stanford-oval/wikipedia huggingface dataset:
Mediatiede

Mediatiede on aikalaiskriittinen tiede simulaatiokulttuurin aikakaudella.selvennä Mediatiedettä sovelletaan muun muassa mediasuunnittelussa. Suomessa mediatiedettä opetetaan omana oppiaineenaan Lapin yliopiston taiteiden tiedekunnan audiovisuaalisen mediakulttuurin koulutusohjelmassa.
Mediatiede on kokeileva oppiala tieteen, taiteen ja teknologian välimaastossa. Se pyrkii ymmärtämään ja selittämään mediateknologioiden roolia nyky-yhteiskunnassa. Siihen kuuluu myös historiallinen näkökulma, jonka kautta voidaan ymmärtää tyylien, välineiden ja muotojen perinteen nykypäivän median taustalla. Ensi sijassa mediatiede on kuitenkin kiinnostunut tulevaisuudesta ja tietokoneperustaisen uusmedian eri sovellutuksista.[lähde? ]
Mediatiede on oppiala, josta käsin jäsennetään muutosta, luodaan uusia ammattikäytäntöjä ja menetelmiä. Mediatieteessä kehitetään välineen sisältöä. Keskeisimpiä tämänhetkisiä haasteita on luoda multimediaalisia tietosisältöjä verkkoympäristöön yhteydessä palveluihin ja sähköiseen asiointiin.
Taiteen ja uusimman mediateknologian suhde muodostaa sekä mediatieteen tutkimuskohteen että sen tutkimuksellisen toimintaympäristön. Mediateknologiaa käytetään tutkimuksen apuna ja tutkimusta taiteellisten sovellutusten tukena.
Käkilampi

| Käkilampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°18′00″N, 24°34′37″E
Mittaustietoja
Pinnankorkeus:  79,6 m 
Pinta-ala:  0,0085 km²
 fiKäkilampi 
Käkilampi on noin 85 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Käkilammen lounaispuolella. Pohjoisessa on Ruuhijärvi, koillisessa Pikku Orajärvi ja Orajärvi sekä idässä Karjakaivo ja Urja. Suomen luontokeskus Haltia on puolestaan noin 1,3 kilometriä lounaaseen.
Käkilammen-Lakeasuon alue on osa Nuuksion kansallispuistoa. Käkilammen ympärillä on runsaasti rämettä ja jonkin verran nevalaikkuja.
Käkilampea ympäröivä maasto kohoaa paikka paikoin 100 metriä merenpinnan yläpuolelle. Vesistösuhteiltaan Käkilampi kuuluu Mankinjoen valuma-alueeseen, joka on kolmannen jakovaiheen vesistöalue Suomenlahden rannikkoalueen päävesistössä.
Mariah

| Mariah |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  Mary, Marie, Marianne
Nimen alkuperä:  Maria
Infobox OKNimi-testi OK: 
Mariah on naisen etunimi. Nimi on heprealaisperäisen, Raamatusta tunnetuksi tulleen Maria-nimen (alkujaan Miriam) englanninkielinen muoto. Englannin kielessä nimi äännetään /məˈraɪə/. Nimi oli Yhdysvalloissa harvinainen ennen 1990-lukua, kunnes laulaja Mariah Careyn suosion myötä nimi nousi Yhdysvaltain 62. yleisimmäksi naisen nimeksi vuonna 1998.
Digi- ja väestötietoviraston mukaan Mariah-nimestä on tullut osa suomalaista etunimistöä 1900-luvun loppupuoliskolla: vuosina 1980-1999 Mariah-nimisiä naisia tilastoitiin Suomessa yhteensä 28 ja vuosien 2000-2019 aikana yhteensä 31. Nimi oli Suomessa äärimmäisen harvinainen ennen 1990-lukua. Mariah-nimi ei ole mukana almanakassa.
Tunnettuja Mariah-nimisiä

Mariah Carey (s. 1969), yhdysvaltalainen laulaja, säveltäjä, tuottaja ja näyttelijä
Maria Kekkonen, taiteilijanimeltään Mariah (s. 1976), suomalainen entinen pornonäyttelijä ja strippari
Mariah Milano (s. 1979), yhdysvaltalainen pornonäyttelijä
Kuvitteellisia Mariah-nimisiä

Mariah, fiktiivinen hahmo JoJo's Bizarre Adventure -mangasarjasta
Mariah, fiktiivinen hahmo manga- ja animesarja Beybladesta
Mbale

| Mbale |
| --- | --- |

 Mbale
 Koordinaatit: 1°4′30″N, 34°10′30″E 
Valtio:   Uganda
Hallintoalue:  Itäinen alue
Piirikunta:  Mbale
Väkiluku (2008)  (arvio):  84 100
Aikavyöhyke:  UTC+3
Infobox OKVirheellinen NIMI-arvo: 
Mbale on kaupunki Ugandan kaakkoisosissa. Se sijaitsee Jinjan kaupungista noin 120 km koilliseen.
Maantiede ja luonto

Mbale sijaitsee 4 321 metrin korkeuteen kohoavan sammuneen Elgon-tulivuoren länsipuolella sen juurella.
Talous

Mbale on maataloustuotteiden kaupan keskus ja Ugandan tärkeimpiä maidon myyntipaikkoja. Kaupungin lähialueet ovat hedelmällisiä kahvin viljelyyn.
Myös turismi on Mbalessa tärkeä tulonlähde, ja Mbalesta kulkee matkailureitti Elgon-tulivuoren pohjoispuolitse Kenian puolelle Kitaleen.
Aiheesta muualla

Kuvia tai muita tiedostoja aiheesta Mbale Wikimedia Commonsissa
Michael Foreman

| Michael Foreman |
| --- | --- |

Henkilötiedot
Syntynyt: 29. maaliskuuta 1957 (ikä 67) Columbus, Ohio
Kansalaisuus:  yhdysvaltalainen
Ammatti:  koelentäjä
Ura
Tyyppi:  NASAn astronautti
Aika avaruudessa:  26 päivää 13 tuntia 27 minuuttia
Lennot

:  STS-123
 
:  STS-129
 
Michael James Foreman (s. 29. maaliskuuta 1957) on yhdysvaltalainen koelentäjä ja NASAn astronautti. 
Hän lensi tehtäväspesialistina avaruussukkula Endeavourin lennolla STS-123 vuonna 2008 ja avaruussukkula Atlantiksen lennolla STS-129 vuonna 2009.
Foreman syntyi Columbuksessa, Ohiossa ja kasvoi Wadsworthissa, Ohiossa. Hän on naimisissa oklahomacityläisen Lorrie Dancerin kanssa. Heillä on kolme lasta.
Foreman on Yhdysvaltain laivaston lentäjä. Hän on lentänyt yli 5 000 tuntia yli 50 erilaisella lentokoneella.
Foreman kävi U.S. Naval Postgraduate Schoolia Montereyssä, Kaliforniassa, mistä hän hankki ilmailuan insinöörin ylemmän korkeakoulututkinnon (M. Sc.) vuonna 1986.
Foreman valittiin NASAn astronauttikoulutukseen kesäkuussa 1998, minkä hän aloitti elokuussa 1998. Hän toimi avaruussukkulaosaston yhteyshenkilönä Johnson Space Centerin ja Kennedy Space Centerin välillä.
Foreman osallistui maaliskuussa 2008 avaruussulalennolle STS-123, mikä kuljetti Kansainväliselle avaruusasemalle (ISS) japanilaisen Kibō-laboratoriomoduulin ensimmäisen osan ja kanadalainen Special Purpose Dexterous Manipulator (SPDM) -robottikäsivarren.
Foreman osallistui tehtäväspesialistina 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle ISS:n ulkopuolella.
Michael Foreman EMU-avaruuspukunsa harjoitteluversiossa valmiina laskeutumaan vesialtaaseen harjoittelemaan avaruuskävelyä ISS:n ulkopuolella. Kuva: 26.3.2009.
Aiheesta muualla

Wikimedia Commonsissa on kuvia tai muita tiedostoja aiheesta .
NASAn elämäkerta: Michael Foreman (englanniksi)
Spacefacts: Michael Foreman (englanniksi)
Foremanin avaruussukkulalentoa STS-129 edeltänyt haastattelu (Arkistoitu – Internet Archive) (15.10.2009) (englanniksi)
Foremanin avaruussukkulalentoa STS-123 edeltänyt haastattelu (Arkistoitu – Internet Archive) (29.2.2008) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Michael Foreman
Käännös suomeksi
Michael Fitzgerald

| Henkilötiedot |
| --- | --- | --- |
Koko nimi: Michael James Fitzgerald
Syntymäaika: 17. syyskuuta 1988 (ikä 36)
Syntymäpaikka: Tokoroa, Uusi-Seelanti
Kansalaisuus:  Uusi-Seelanti
Pelipaikka: Puolustaja
Pituus: 185 cm
Seurat
| Vuodet | Seura | O (M) |
| 2008-2016 2009 2010-2011 2012-2013 2017–2019 2019- | Albirex Niigata →Japan Soccer College →Zweigen Kanazawa →V-Varen Nagasaki Kawasaki Frontale Albirex Niigata |  |
Maajoukkue
| 2011 | Uusi-Seelanti | 3 (0) |
Michael Fitzgerald (s. 17. syyskuuta 1988 Tokoroa) on uusiseelantilainen jalkapalloilija.
Jalkapallomaajoukkue

Fitzgerald debytoi Uuden-Seelannin maajoukkueessa 2011. Hän on pelannut kolme maaottelua.
Käkikello

Käkikello
Käkikello on heilurikello, joka antaa tasatunneittain käen kukuntaa muistuttavan merkkiäänen. Käki voi myös kukkua kerran puolelta ja kellonajan verran tasalta. Käkikellon etuseinässä voi olla ovi, josta tulee esiin puusta veistetty käki. Käkikellon keksimisen ajankohdasta ei ole täyttä yksimielisyyttä, mutta sen toimintaperiaatteet kuvailtiin 1600-luvun mittaan Saksassa. Schwarzwaldissa kellosepät rakensivat toimivia käkikelloja ainakin 1730–40-luvuilta lähtien.
Käkikellon kukuntaääni voidaan saada aikaan mekaanisestiselvennä tai elektronisestiselvennä.
Aiheesta muualla

Kuvia tai muita tiedostoja aiheesta Käkikello Wikimedia Commonsissa
Kuninkaan puisto

| Kuninkaan puisto> Kongens Have |
| --- | --- |
 Kuninkaan puisto vuonna 2015.
Sijainti:  Kööpenhamina, Tanska
Pinta-ala:  12 ha
Perustettu:  1606
Vierailijoita vuodessa:  2,5 milj.
Kuninkaan puisto (tansk. Kongens Have) on Tanskan vanhin kuninkaallinen puisto. Puisto sijaitsee Kööpenhaminassa Rosenborgin linnan ympärillä. Puisto on peräisin 1600-luvulta ja siellä on vuosittain yli kaksi miljoonaa kävijää. Puistossa sijaitsevassa ruusutarhassa on useita veistoksia kuten H. C. Andersenin patsas ja Vilhelm Bissenin veistos kuningatar Caroline Amaliesta. Puistossa on myös renenssanssipuutarha Krumspringet sekä leikkipaikka. Puistossa järjestetään kesäisin taidetapahtumia ja nukketeatteriesityksiä.
Historia

Kuninkaan puiston rakennustyöt aloitettiin 1606. Ensimmäisessä tiedossa olevassa kartoituksessa vuodelta 1649 puisto on jaettu tasaisesti säännöllisiin neliöihin shakkilautakuvion mukaisesti. Vuoden 1700 tienoilla pääpolkujen varrelle istutettiin lehmuskujia sekä kaksi niittykujaa. Vuoteen 1783 asti linnan eteläpuolella sijaitseva alue oli osa Johan Cornelius Kriegerin puutarhaa. Puutarha avattiin yleisölle vuonna 1819. Aidan pienine paviljonkeineen suunnitteli Peter Meyn ja se asennettiin vuosina 1803–1804. Puiston kujia karsittiin 1950-luvulla.
Aiheesta muualla

Kuvia tai muita tiedostoja aiheesta Kuninkaan puisto Wikimedia Commonsissa
Kuvataiteen keskusarkisto

| --- | --- |
: Artikkelin tiedot päivitettävä, arkisto on lakkautettu vuoden 2013 lopussa Kansallisgallerian uudistuksen myötä
Kuvataiteen keskusarkisto oli Suomen Kansallisgallerian arkisto- ja kirjastotoiminnasta vastaava yksikkö, joka lakkautettiin vuoden 2013 lopussa. Sen kokoelmat muodostuivat taidehistoriallisista asiakirja-, lehtileike-, kuva-, video- ja äänitearkistoista ja kirjastosta. Keskusarkiston kansalliset kokoelmat sisältävät dokumenttiaineistoa 1800-luvulta nykypäivään. Arkiston toiminta tukee Valtion taidemuseon eri museoyksiköiden työskentelyä ja kehittää Suomen taidemuseoiden arkistointitointa. Arkistoissa on yli puoli miljoonaa valokuvaa.
Kuvataiteen keskusarkisto harjoittaa taidehistoriallista tutkimusta sekä julkaisutoimintaa. Kuvataiteen keskusarkisto seuraa taide-elämän tapahtumia sekä taiteen määrittelyyn ja tulkintaan liittyvää keskustelua. Dokumentointityön sekä erityisprojektien tarkoituksena on tallentaa kuva-, teksti- ja äänitemuotoista aineistoa Suomen kuvataiteesta, taiteilijoista, taide-elämästä ja sen instituutioista. Kokoelmat karttuvat lähinnä lahjoitusten ja oman dokumentointitoiminnan tuloksena. Kuvataiteen keskusarkiston osastot palvelevat pääasiassa tutkijoita, mutta sen tietovarannot ovat myös opiskelijoiden ja kaikkien muiden kiinnostuneiden käytettävissä.
Kansallisgallerian kirjaston tietokanta on Kirjav@. Arkiston aineistoihin voi tutustua Lähteillä-verkkosivustossa.
Kuvataiteen keskusarkisto ottaa mielellään vastaan kuvataiteen historiaan ja nykytaiteeseen liittyvää dokumenttiaineistoa.
Kuvataiteen keskusarkiston toimitilat sijaitsevat Helsingissä Ateneumissa ja Kiasmassa.
Aiheesta muualla

Kokoelmahallinta -osasto, Kansallisgalleria
Kirjav@ - Kansallisgallerian kirjaston kokoelmatietokanta (Arkistoitu – Internet Archive)
Lähteillä, Kansallisgallerian arkiston ja kirjaston kokoelmiin liittyvä tietopaketti
Suomen Kansallisgalleria
Ateneumin taidemuseo
Nykytaiteen museo Kiasma
Sinebrychoffin taidemuseo
Suomen arkistot
| --- | --- |
Kansallisarkisto:   Hämeenlinnan toimipaikka  Joensuun toimipaikka  Jyväskylän toimipaikka  Mikkelin toimipaikka  Oulun toimipaikka  Saamelaisarkisto  Turun toimipaikka  Vaasan toimipaikka 
Muita arkistoja:   Eduskunnan arkisto  Folkkultursarkivet  Journalistinen kuva-arkisto  Kansallisen audiovisuaalisen instituutin arkistot  Kansallinen äänitearkisto  Kuvataiteen keskusarkisto  Musiikkiarkisto  SKS:n arkisto (ent. Kansanrunousarkisto ja Kirjallisuusarkisto)  Suomen Elinkeinoelämän Keskusarkisto  Suomen Urheiluarkisto  Toimihenkilöarkisto  Urho Kekkosen arkisto  Yhteiskuntatieteellinen tietoarkisto 
Poliittisten puolueiden arkistoja:   Kansan Arkisto  Keskustan ja Maaseudun arkisto  Porvarillisen Työn Arkisto  Svenska Centralarkivet  Työväen Arkisto 
Entisiä arkistoja:   Ammattiyhdistysarkisto  Arkistolaitos  Itä-Karjalan sotasaalisarkisto  Kansallinen audiovisuaalinen arkisto  Laatokan puolustuksen perinnearkisto  Maakunta-arkistot  Päivälehden arkisto  Sota-arkisto  Viipurin maakunta-arkisto
Käkilinnut

| Käkilinnut |
| --- | --- |
 Harakkakäki (Clamator glandarius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes  Wagler, 1830
Heimot
 Käet (Cuculidae) 
Katso myös
   Käkilinnut Wikispeciesissä   Käkilinnut Commonsissa 
Infobox OKNimi-testi OK: 
Käkilinnut (Cuculiformes) on lintulahko, johon kuuluu käkien heimo ja noin 140 lajia. Lahko on kiistanalainen, ja hoatsinit ja turakot ovat olleet aiemmin osa käkilintujen lahkoa.
Suomessa on tavattu kaksi käkilintulajia: käki ja harakkakäki.
Käkilintuheimot

Käet (Cuculidae)
Melbourne City FC

| Melbourne City |
| --- | --- |

Koko nimi:  Melbourne City FC
Perustettu:  2009 (nimellä Melbourne Heart)
Kaupunki:  Melbourne, Australia
Kenttä:  AAMI Park
– kapasiteetti:  30 050
Sarja:  A-League
Puheenjohtaja:   Khaldoon Al Mubarak
Päävalmentaja:   Erick Mombaerts
Infobox OKNimi-testi OK: 
Melbourne City FC vuoteen 2014 asti Melbourne Heart on australialainen jalkapalloseura Melbournesta, joka pelaa kaudella 2014-15 maan pääsarjassa A-Leaguessa. Tammikuussa 2014 Valioliiga-seura Manchester City osti seuran, joka johti nimenmuutokseen. Seuran futsaljoukkue pelaa maan pääsarjassa F-Leaguessa. Melbourne City pelaa ottelunsa Melbourne Rectangular Stadiumilla, joka tunnetaan myös nimellä AAMI Park. Seuran paikallisvastustaja on Melbourne Victory.
Historiaa

Seura perustettiin vuonna 2009 nimellä Melbourne Heart ja se osallistui ensimmäistä kertaa A-Leagueen kaudella 2010-2011. Heart oli pitkään pudotuspelipaikkaan oikeuttavalla kuudennella sijalla, mutta putosi lopulta sarjassa kahdeksanneksi. Historiansa ensimmäisen A-League ottelun Heart hävisi kotistadionillaan Central Coast Marinersille. Seuraavalla kaudella, kaudella 2011-2012, Heart pääsi tähänastisen historiansa ainoata kertaa pudotuspeleihin, ollen lopulta kuudes sarjan kokonaistilanteessa. Vuonna 2012 myös seuran futsaljoukkue perustettiin. Kauden jälkeen päävalmentaja John van 't Schip erosi ja hänen tilalleen tuli John Aloisi. Kausi 2012-2013 oli Heartin historian huonoin, joukkue sijoittui kymmenen joukkueen sarjassa yhdeksänneksi, vaikka joukkueella oli Richard Garcian ja Vince Grellan tapaisia entisiä maajoukkuepelaajia. Tammikuussa 2014 City Football Group, joka omistaa myös Manchester Cityn, osti Melbourne Heartin 12 miljoonalla dollarilla. Seuran nimeksi muuttui Melbourne City FC ja entinen valmentaja van 't Schip palasi takaisin. Kesäkuussa 2014 espanjalainen maailmanmestari David Villa siirtyi joukkueeseen lainasopimuksella yhteistyöseurasta New York City FC:stä. Villa pelaa Melbournessa, kunnes MLS-kausi 2015 alkaa.
Tunnettuja pelaajia

Muutamia tunnettuja Melbourne Heartissa ja Melbourne Cityssä pelanneita pelaajia.
Orlando Engelaar
Michael Beauchamp
Richard Garcia
Vincenzo Grella
Harry Kewell
Patrick Kisnorbo
David Villa
Damien Duff
Michael Mifsud
Käännös suomeksi
Käkisaari

Käkisaari
Näkymä Käkisaaresta lounaaseen Käkilahdelle, Oulujärvelle
| --- | --- |
Sijainti:  Kajaani Suomi
Vesialue:  Oulujärvi
muokkaa - muokkaa wikitekstiä - muokkaa Wikidataa
Käkisaari on Oulujärvessä sijaitseva ja Kajaanin kaupunkiin kuuluva saari, jonka pinta-ala on noin 20 neliökilometriä. Saarella on lähes 20 ympärivuotisessa käytössä olevaa asuintaloa, sekä noin 150 kesämökkiä ja loma-asuntoa. Perimätiedon mukaan Käkisaari oli ennen niemi, kunnes venäläiset kaivoivat isonvihan aikana 1700-luvun alussa tai jo 1600-luvulla kanavan, joka on saanut nimen Önkkörin kanava, ja niemestä tuli saari.
Käkisaari kartalla.
Kanava on sittemmin, noin 1950-luvulta alkaen, kasvanut paikoin täysin umpeen, eikä siitä enää pääse läpi soutamallakaan. Hankkeita kanavan avaamiseksi on ollut virellä pitemmän aikaa.
Aiheesta muualla

Kainuun kylät kainuu.fi. Arkistoitu 24.8.2010. Viitattu 27.1.2011.
Maksarousku

| Maksarousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  badiosanguineus
Kaksiosainen nimi
 Lactarius badiosanguineus  Kühner & Romagn.,  1954 
Katso myös
   Maksarousku Wikispeciesissä   Maksarousku Commonsissa 
Infobox OKNimi-testi OK: 
Maksarousku (Lactarius badiosanguineus) on rouskujen sukuun kuuluva sienilaji. Se on hyvä ruokasieni.
Ulkonäkö

Lakin muoto on nuorena kupera ja vanhemmiten suppilomainen. Väriltään se on tumman ruskea, mikä muistuttaa raa'an maksan väriä. Sen pinta on tahmea.
Elinympäristö

Maksarouskua esiintyy yleisesti lehtometsissä.
Aiheesta muualla

Luontonetti: Maksarousku (Lactarius badiosanguineus) (Arkistoitu – Internet Archive)
UniProt, Taxonomy: Lactarius badiosanguineus (englanniksi)
MushroomExpert: Lactarius badiosanguineus (englanniksi)
Magallanes y Antártica Chilena

Alue punaisella Chilen kartalla, Chilen aluevaatimukset Antarktiksella raidoitetuina
Región de Magallanes y Antártica Chilena on yksi Chilen viidestätoista hallinnollisesta alueesta. Sen virallinen järjestysnumero on XII ja pääkaupunki Punta Arenas. Vuoden 2017 väestönlaskennassa alueella oli 166 533 asukasta ja sen pinta-ala on 132 297 neliökilometriä.
Aiheesta muualla

Kuvia tai muita tiedostoja aiheesta Magallanes y Antártica Chilena Wikimedia Commonsissa
Chilen alueet
Aisén del General Carlos Ibáñez del Campo
Antofagasta
Araucanía
Arica-Parinacota
Atacama
Biobío
Coquimbo
Libertador General Bernardo O'Higgins
Los Lagos
Los Ríos
Magallanes y Antártica Chilena
Maule
Metropolitana de Santiago
Tarapacá
Valparaíso
Maanosaliittojen cupin 2017 kokoonpanot

Tämä sivu esittelee vuoden 2017 Maanosaliittojen cupin osallistujajoukkueiden kokoonpanot. Joukkueiden kapteenit on merkitty (c)-merkillä.
Turnauksessa mukana olevien joukkueiden tuli nimetä 23 pelaajan kokoonpano, joista kolme (3) olivat maalivahteja. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäisen pelin alkua.
Lohko A > Venäjä

8. kesäkuuta 2017 nimetty 23 pelaajan lopullinen kokoonpano.
Lohko A > Portugali

8. kesäkuuta 2017 nimetty 23 pelaajan lopullinen kokoonpano.
Lohko A > Meksiko

8. kesäkuuta 2017 nimetty 23 pelaajan lopullinen kokoonpano.
Lohko B > Chile

8. kesäkuuta 2017 nimetty 23 pelaajan lopullinen kokoonpano.
Lohko B > Saksa

8. kesäkuuta 2017 nimetty 23 pelaajan lopullinen kokoonpano.
Kyogajärvi

| Kyogajärvi |
| --- | --- |

Valtiot:  Uganda 
Koordinaatit:  1°30′N, 33°00′E
Vesistöalue ja valuma-alueen tietoja
Laskujoki:  Murchisonin putous
Mittaustietoja
Pinnankorkeus:  914  m 
Pituus:  200  km
Leveys:  115  km 
Pinta-ala:  1 720 km2 
Suurin syvyys:  5,7  m 
Valuma-alue:  75 000 km2 
 fiKyogajärvi 
Kyogajärvi on Itä-Afrikassa Ugandassa sijaitseva järvi. Valkoinen-Niili kulkee sen kautta matkallaan Victorianjärvestä Albertinjärveen. Järvi luetaan yleensä Afrikan suuriin järviin, mutta pienemmän kokonsa vuoksi sitä ei aina pidetä joukkoon kuuluvana. Järven pinta-ala on 1 720 neliökilometriä. Kyogajärvi on matala: keskisyvyys on kuusi ja suurin syvyys kahdeksan metriä.
Mediauutiset

Mediauutiset oli MTV3:n uutis- ja ajankohtaistoimituksen tuottama ohjelma, joka käsitteli viestintää. Ohjelmaa lähetettiin 1990-luvulla MTV3-kanavalla lauantaisin kello 19.15. Pienen paussin jälkeen Mediauutiset oli MTV3-kanavan ohjelmistossa myös vuosina 2000-2001.
Ohjelman aiheet liittyivät sanoma- ja aikakauslehtiin, televisioon, radioon, internetiin ja matkapuhelimiin.
Ohjelman juontajia ovat olleet Petri Saraste ja Unna Lehtipuu sekä Tanja Huutonen.
Ohjelman tuottajina ovat olleet Petri Saraste, Kari Pyrhönen ja Pertti Nyberg.
Toimittajat

Janne Hopsu
Ripsa Koskinen-Papunen
Unna Lehtipuu
Kari Pyrhönen
Petri Saraste
Kukasjärvi (Kuhmoinen)

| Kukasjärvi |
| --- | --- |
 Maanmittauslaitoksen ortoilmakuva Kukasjärvestä. Kuvan alalaidassa näkyy osa Valkjärvestä.
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°31′43″N, 24°59′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Rimminjärveen 
Järvinumero:  35.784.1.036
Mittaustietoja
Pinnankorkeus:  118,1 m  
Rantaviiva:  7,347 km  
Pinta-ala:  66,296 ha  
Saaria:  1 
 fiKukasjärvi 
Kukasjärvi, joka kirjoitetaan myös Kukkasjärvi, on Pirkanmaalla Kuhmoisissa Myllykylässä sijaitseva järvi.
Maantietoa

Järven pinta-ala on 66 hehtaaria ja se on 2,3 kilometriä pitkä ja 850 metriä leveä. Järven pohjoisosassa on kartan mukaan yksi pieni saari. Saaren pituus on 40 metriä ja saaressa on vapaa-ajan asunto. Järven rantaviivan pituus on 7,3 kilometriä ja sen rannat ovat pääosin metsämaata. Järvellä on muutama talo ja noin 30 vapaa-ajan asuntoa. Järven kaakkoispuolella sijaitsee Myllykylän kylä ja asutus painottuukin järven kaakkoisrannoille. Kaakkoispuolelta kulkee lisäksi seututie 325.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 118,1 metriä mpy. Sen pohjoispäähän laskevat Hörhänojaa pitkin Hollijärvi, Liehujärvi ja Tannijärvi. Lisäksi Salmijärvi laskee Kukasjärveen toista ojaa pitkin. Kukasjärvi laskee sen kaakkoispäästä lähtevää ojaa pitkin Rimminjärveen, joka puolestaan laskee samalla tasolla olevaan Lummenneen. Kukasjärven sekä Rimmijärven ja Lummenneen välinen pudotus on 4,0 metriä.
Historiaa

Vuoden 1855−1856 Kalmbergin kartastossa järvi oli merkitty sen nykyisellä nimellä.
Vuoden 1965 peruskartassa järven kaakkoispäässä oli vain Myllykylän kylään liittyvää asutusta. Vuoteen 1985 mennessä järvelle oli rakennettu noin 15 taloa lisää. Sekä vuoden 1965 että vuoden 1985 peruskartassa järvi oli nimellä Kukkasjärvi.
Melastomat

| Melastomat |
| --- | --- |
 Purppuramelastoma (Melastoma malabathricum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tacheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Myrtales
Heimo::  Melastomakasvit Melastomataceae
Alaheimo::  Melastomatoideae
Suku::  Melastomat Melastoma  L.
Katso myös
   Melastomat Wikispeciesissä   Melastomat Commonsissa 
Infobox OKVirheellinen NIMI-arvo: 
Melastomat (Melastoma) on melastomakasveihin (Melastomataceae) kuuluva kasvisuku. Sukuun voidaan lukea kuuluvaksi vain kymmenkunta lajia tai jopa sata lajia.
Melastomat ovat pienehköjä pensasmaisia kasveja ja niiden lehtiasento on vastakkainen. Lehtilavat ovat molemmin puolin karvaisia. Kukat sijaitsevat yksittäin, ryhmissä tai tertuissa ja ovat viisilukuisia sekä näyttäviä. Kukkien terälehdet ovat muodoltaan vastapuikeita ja vinoja. Heteitä on kymmenen ja ne ovat keskenään eripituisia. Hedelmänä on kota, joillakin lajeilla marjaa muistuttava. Siemenet ovat pieniä ja niitä on paljon.
Melastomat kasvavat luontaisina Kaakkois-Aasiassa, Malaijien saaristossa, Oseaniassa sekä Australian pohjoisosissa. Tuotuina niitä kasvaa myös muun muassa Madagaskarilla sekä Karibialla.
Lajeja

Melastoma dodecandrum
Melastoma imbricatum
Melastoma malabathricum – purppuramelastoma
Melastoma penicillatum
Melastoma saigonense
Melastoma sanguineum